शहर में रेल लाने हस्ताक्षर अभियान व यात्रा 9 को
खंडवा, खरगोन, बड़वानी कुक्षी व्हाया धार रेल मार्ग की मांग के लिए 9 मार्च को शहर में हस्ताक्षर अभियान व जन चेतना यात्रा निकाली जाएगी। संयोजक केबी मंसारे, कृष्णपालसिंह, प्रेमलाल कोठारे, दीनानाथ भास्कर ने बताया उक्त रेल रूट के लिए 2011 में रेल मंत्रालय ने एक सर्वे करवाया था। फसलों की पैदावार, उद्योग से जुड़ी भ्रामक जानकारी देकर प्रस्ताव ही खारिज कर दिया। लोगों तक सच्चाई पहुंचाने के लिए यात्रा खंडवा से सुबह 10 बजे रवाना होगा। दोपहर दो बजे भीकनगांव से होते हुए खरगोन शाम 5 बजे तक पहुंचेगी। जनसमर्थन जुटाकर रेलमंत्री के नाम ज्ञापन देंगे।
hin_Deva hin_Deva